10. รายการระหว่างบริษัทที่เกี่ยวข้องกัน

บริษัทฯ มีรายการที่เกี่ยวโยงกันระหว่างกับบริษัท เฟริส์ท ซิลิคอน อีเล็คโทรนิคส์ จำกัด
ในการให้เช่าพื้นที่โดยมีสารสนเทศ ดังนี้

1. วัน เดือน ปี ที่มีการตกลงเข้าทำรายการ และคู่สัญญาที่เกี่ยวข้อง

1.1 วัน เดือน ปี ที่มีการตกลงเข้าทำรายการ : วันที่ 27 กรกฏาคม 2553

1.2 คู่สัญญาที่เกี่ยวข้อง

ผู้ขอเช่า : บริษัท เฟริส์ท ซิลิคอน อีเล็คโทรนิคส์ จำกัด

ผู้ให้เช่า : บริษัท อุตสาหกรรม อีเล็คโทรนิคส์ จำกัด (มหาชน)

2. ลักษณะของรายการ

บริษัท อุตสาหกรรม อีเล็คโทรนิคส์ จำกัด (มหาชน) “ผู้ให้เช่า” ตกลงให้ บริษัท เฟริส์ท ซิลิคอน
อีเล็คโทรนิคส์ จำกัด “ ผู้ขอเช่า” ต่อสัญญาการเช่า อาคารเลขที่ 67 พื้นที่ 900 ตารางเมตร
และอาคารเลขที่ 68 พื้นที่ 300 ตารางเมตร ซอยฉลองกรุง 31 แขวงลำปลาทิว เขตลาดกระบัง
กรุงเทพฯ เพื่อเป็นโรงงานผลิต แผ่นยางซิลิคอน

การต่อสัญญาเป็นการต่อสัญญาเช่าระยะสั้นเป็นเวลา 3 ปี นับตั้งแต่วันที่ 1 สิงหาคม 2553 ถึง 31
กรกฏาคม 2556 ผู้ขอเช่าจะเสียค่าเช่าให้แก่ผู้ให้เช่า เป็นเงินค่าเช่า เดือนละ 55,000 บาท
แบ่งเป็นค่าเช่าของอาคารเลขที่ 67 ซอยฉลองกรุง 31 แขวงลำปลาทิว เขตลาดกระบัง กรุงเทพฯ
พื้นที่ 900 ตารางเมตร เป็นเงิน 33,000 บาท ซึ่งอาคารเลขที่ 67
เดิมเป็นอาคารที่ใช้งานไม่ได้เพราะพื้นทรุดและผู้เช่ายินยอมทำพื้นใหม่โดยใช้เข็มเจาะและสร้างคานใหม่พร้อมกับเทคอนกรีตเสริมเหล็ก
และอาคารเลขทิ่ 68 พื้นที่ 300 ตารางเมตร เป็นเงิน 22,000 บาท ซึ่งอาคารเลขที่ 68
เป็นอาคารที่ยังใช้งานได้ และผู้เช่าไม่ต้องปรับปรุงพื้นที่
รวมพื้นที่ให้เช่าทั้งสองอาคารเป็นพื้นที่ทั้งหมด 1,200 ตารางเมตร

ผู้ให้เช่าจัดเป็นบุคคลที่เกี่ยวโยงกัน เนื่องจาก 1) นายศราวุธ จินต์วุฒิ, 2) นายวิทยา จักรเพ็ชร;
3) นางทิพย์วรรณ จักรเพ็ชร และ 4) นายสง่า วนาสินชัย
เป็นผู้ถือหุ้นรายใหญ่และมีอำนาจควบคุมทั้งในบริษัทผู้ให้เช่าและในบริษัท เฟริส์ท ซิลิคอน

3. มูลค่ารวมและเกณฑ์การคำนวณขนาดของรายการ

รวมค่าเช่า เดือนละ 55,000.- บาท ( ห้าหมื่นห้าพันบาทถ้วน) มีมูลค่าเท่ากับ 660,000 บาท
(หกแสนหกหมื่นบาทถ้วน) หรือเมื่อรวมตลอดอายุสัญญาเช่าระยะสั้น 3 ปี จะมีมูลค่าเท่ากับ
1,980,000 บาท (หนึ่งล้านเก้าแสนแปดหมื่นบาทถ้วน) ซึ่งมีมูลค่ามากกว่า 1 ล้านบาท
หรือมากกว่า ร้อยละ 0.03 ของสินทรัพย์ที่มีตัวตนสุทธิ์ของบริษัทฯ แต่ไม่เกิน 20 ล้านบาท
หรือไม่เกิน ร้อยละ 3 ของทรัพย์สินที่มีตัวตนสุทธิของบริษัทฯ ในงบบัญชีและงบกำไรขาดทุนของบริษัท
ไตรมาส 1/2553 สอบทาน สิ้นสุด ณ วันที่ 31 มีนาคม 2553
โดยเข้าข่ายเป็นรายการให้เช่าที่มีสาระสำคัญที่บริษัทต้องเปิดเผยข้อมูลต่อตลาดหลักทรัพย์

ก) การคำนวณหาสินทรัพย์ที่มีตัวตนสุทธิ (Net Tangible Assets หรือ NTA) ของบริษัท

ตามงบบัญชีและงบกำไรขาดทุนของบริษัท ไตรมาส 1/2553 สอบทาน สิ้นสุดวันที่ 31 มีนาคม 2553

NTA = สินทรัพย์รวม - หนี้สินรวม - สินทรัพย์ที่ไม่มีตัวตน - ส่วนของผู้ถือหุ้นส่วนน้อย

= 638,188,176.95 - 19,601,939.02 - 13,805,819.64 – 0 บาท

= 604,780,418.29 บาท

ข) การคำนวณหา 0.03% = 181,434.13 บาท

ค) การคำนวณหา 3% = 18,143,412.55 บาท

ง) การคำนวณขนาดของรายการ = 1,980,000 บาท หรือเท่ากับ 0.33 % ของ NTA

4. ชื่อของบุคคลที่เกี่ยวโยง

1. นายศราวุธ จินต์วุฒิ

2. นายวิทยา จักรเพ็ชร

3. นางทิพย์วรรณ จักรเพ็ชร

4. นายสง่า วนาสินชัย

5. ลักษณะและขอบเขตของของส่วนได้เสียของบุคคลที่เกี่ยวโยง

5.1 นายศราวุธ จินต์วุฒิ เป็นประธานกรรมการของบริษัท อุตสาหกรรม อีเล็คโทรนิคส์ จำกัด
(มหาชน)ผู้ให้เช่า และเป็นผู้ถือหุ้นในสัดส่วนร้อยละ 30 ของทุนชำระแล้วของบริษัท เฟริส์ท ซิลิคอน
อีเล็คโทรนิคส์ จำกัด รวมทั้งเป็นกรรมการซึ่งมีอำนาจลงชื่อผูกพันธ์ของบริษัท เฟริส์ท ซิลิคอน
อีเล็คโทรนิคส์ จำกัด ผู้ขอเช่า

5.2 นายวิทยา จักรเพ็ชร เป็นกรรมการผู้จัดการของบริษัท อุตสาหกรรม อีเล็คโทรนิคส์ จำกัด
(มหาชน) ผู้ให้เช่า และเป็นผู้ถือหุ้นในสัดส่วนร้อยละ 10 ของทุนชำระแล้วของบริษัท เฟริส์ท
ซิลิคอน อีเล็คโทรนิคส์ จำกัด รวมทั้งเป็นกรรมการซึ่งมีอำนาจลงชื่อผูกพันธ์ของบริษัท เฟริส์ท
ซิลิคอน อีเล็คโทรนิคส์ จำกัด ผู้ขอเช่า

5.3 นางทิพย์วรรณ จักรเพ็ชร เป็นกรรมการของบริษัท อุตสาหกรรม อีเล็คโทรนิคส์ จำกัด
(มหาชน)ผู้ให้เช่า เป็นผู้ถือหุ้นในสัดส่วนร้อยละ 20 ของทุนชำระแล้วของบริษัท เฟริส์ท ซิลิคอน
อีเล็คโทรนิคส์ จำกัด รวมทั้งเป็นกรรมการผู้จัดการ และกรรมการซึ่งมีอำนาจลงชื่อ ผูกพันธ์
ของบริษัท เฟริส์ท ซิลิคอน อีเล็คโทรนิคส์ จำกัด ผู้ขอเช่า

5.4 นายสง่า วนาสินชัย เป็นกรรมการของบริษัท อีเล็คโทรนิคส์ จำกัด (มหาชน)ผู้ให้เช่า
และเป็นผู้ถือหุ้นในสัดส่วนร้อยละ 10 ของทุนชำระแล้วของบริษัท เฟริส์ท ซิลิคอน อีเล็คโทรนิคส์
จำกัด ผู้ขอเช่า

6. เงื่อนไขการทำรายการ

สัญญาเช่า มีอายุสัญญา 3 ปี

7. ผลประโยชน์ที่บริษัทได้รับ

อาคาร 67 ที่ให้เช่า เดิมเป็นอาคารที่ใช้งานไม่ได้เพราะพื้นทรุด ต่อมาเมื่อผู้ขอเช่า
ได้มาขอเช่าอาคารดังกล่าว ผู้ขอเช่ายินยอมที่จะทำพื้นใหม่โดยการใช้เข็มเจาะ
ทำคานใหม่และเทคอนกรีตเสริมเหล็กสองชั้น โดยผู้ขอเช่ารับภาระค่าใช้จ่ายรวมทั้งหมด 2.8
ล้านบาท เสมือนกับเป็นการสร้างอาคารใหม่